Xosé Manuel Vélez

Xosé Manuel Vélez Latorre, nado en Ourense en 1963, é un poeta e latinista galego.

 Biografía 
Estudou Filoloxía clásica na Universidade de Salamanca e Filoloxía xermánica na de Würtzburg (Alemaña). Actualmente exerce como profesor de latín no IES Eduardo Blanco Amor de Ourense. Tamén é crítico literario na prensa galega.

 Obra 
Iniciou a súa obra poética con Ritos de auga (1993), co que gañou o II Premio de poesía Martín Codax. Este poemario continúa a liña de Gonzalo Navaza en Fábrica íntima, de continuas referencias ao mundo greco-latino e de forte presenza da metaliteratura, referencias continuas e citas explícitas.

En Contra saudade (1996, accésit do Premio de poesía Miguel González Garcés), o seu segundo poemario, fai unha reflexión sobre a saudade.

En xeral, a súa poesía caracterízase polo cultismo, a narratividade, o distanciamento entre autor e voz poética, os xogos irónicos e o simbolismo.

 Véxase tamén 
 Ligazóns externas 
 Páxina do autor na Editorial Galaxia

Categoría: Escritores en lingua galega
Categoría: Escritores de Galicia
Categoría: Poetas de Galicia
Categoría: Nados en Ourense
Categoría: Alumnos da Universidade de Salamanca
Categoría: Nados en 1963
Categoría:Personalidades de Galicia sen imaxes